2007. július 22-én csapattársával, Erislandy Larával – megszakítva mérkőzéseiket a Rio de Janeiróban zajló pánamerikai játékokon – elhagyták a kubai válogatottat. Céljuk az volt, hogy csatlakozzanak a már Németországban élő és profiként versenyző kubai olimpiai bajnokokhoz – Odlanier Solís, Yuriorkis Gamboa és Yan Barthelemí –, de mivel túllépték a vízumukban megengedett tartózkodási időt, és nem kértek menedékjogot, a brazil hatóságok hazatoloncolták őket Kubába. Az esetre válaszul Fidel Castro bejelentette, hogy kénytelen meggátolni országának ökölvívóit abban, hogy részt vegyenek a világbajnokságon.